cyanic-selkie/wikianc huggingface dataset:
Kongsberg Miners
Klubben har som filosofi om å dyrke fram gode, lokale talenter og toppspillere fra Miners blir brukt som trenere for aldersbestemte lag i byen. Miners samarbeider også med Kongsberg videregående skole og tilbyr basketball som programfag for elever på idrettslinjen (Akademiet). Blant lagets nøkkelspillere finner man amerikanske Juan Ferrales, kroatiske Marin Mornar og norske Torgrim Sommerfeldt.
BLNO 2015/2016
Kongsberg Miners fikk bronse i serien sesongen 2015/2016, med 13 seire og sju tap på 20 kamper. I sluttspillet røk laget ut i kvartfinalen etter tap mot Gimle Basket.
BLNO 2016/2017
Kongsberg Miners vant seriegull sesongen 2016/2017, med 23 seire og fire tap på 27 kamper. Juan Ferrales ble ligaens MVP (beste spiller) og kom på allstar-laget. I sluttspillet røk laget ut i semifinalen etter to tap mot Centrum Tigers.
BLNO 2017/2018
Kongsberg Miners vant sølv i grunnserien 2017/2018, med 23 seire og fire tap på 27 kamper. Brian Voelkel fikk hele tre BLNO-priser denne sesongen, for flest returer i snitt, flest assists og en plass på allstar-laget. Fred Thomas ble kåret til ligaens beste defensive spiller, Mikal Gjerde ble årets unge talent og Kongsberg Miners ble kåret til beste arrangør tredje år på rad. I sluttspillet slo Miners ut Tromsø Storm i kvartfinalen og Fyllingen Basketballklubb i semifinalen. I finalen slo de Asker Aliens 2-1 i kamper og ble norgesmestere 2018.
BLNO 2018/2019
Miners vant seriegull sesongen 2018/2019 etter å ha vunnet 24 kamper og tapt tre.
Laget vant også kongepokalen for andre år på rad, etter å ha vunnet 2-1 i kamper over Gimle i finalen. Kongsbergs Robert Hubbs III ble kåret til sluttspillets MVP (beste spiller). Miners slo ut Centrum Tigers i kvartfinalen og Frøya i semifinalen. Kongsberg Miners ble også kåret til årets arrangør for fjerde år på rad.
BLNO 2019/2020
Miners vant seriegull sesongen 2019/2020 og satt også ny norgesrekord i antall seire på rad i BLNO! Miners vant 24 kamper på rad i én og samme sesong, 26 på rad hvis vi regner med fjorårets seire i finalene mot Gimle. Miners slet med skader på flere nøkkelspillere siste halvdel av sesongen og hentet derfor inn en forsterkning i forkant av sluttspillet, amerikanske Robert Hubbs III. Juan Ferrales ble kåret til ligaens MVP denne sesongen, mens Kongsberg Miners ble kåret til årets arrangør for femte år på rad. Laget ledet flere statistikker denne sesongen, blant annet antall returer og antall poeng per kamp.
Sluttspillet denne sesongen ble avlyst på grunn av koronaviruset. Kongsberg Miners sto 1-1 i kamper mot Asker Aliens i kvartfinalen, men fikk aldri spilt den tredje og avgjørende kampen.
BLNO 2020/2021
Miners vant sølv i grunnserien sesongen 2020/2021. Grunnserien ble avsluttet før den var ferdigspilt pga. koronapandemien og lagenes seiersprosent ble utslagsgivende når medaljene skulle deles ut. Kongsberg hadde 12-3 i kamper (seiersprosent på 80) og havnet på plassen bak gullvinner Gimle basket. Sluttspillet ble avlyst også denne sesongen.
BLNO 2021/2022
Miners vant sølv i grunnserien sesongen 2020/2021. Grunnserien ble avgjort ved seiersprosent istedenfor poeng pga. koronapandemien og avlyste kamper. Kongsberg hadde 19-7 i kamper (seiersprosent på 73) og havnet på plassen bak gullvinner Frøya basket. I sluttspillet slo Miners ut Tromsø Storm i kvartfinalen, men tapte semifinalene mot Gimle basket 2-3 i kamper. Miners var forfulgt av uflaks denne sesongen. I tillegg til en rekke skader og sykdomstilfeller, var flere spillere involvert i en alvorlig bilulykke på Dovrefjell vinteren 2021, som resulterte i at en av importspillerne ble alvorlig skadet og ikke kunne spille flere kamper denne sesongen.
BLNO 2022/2023
Laget vant grunnserien denne sesongen, med 25 seire og 4 tap. Miners-spiller Xavier Green ble valgt ut til årets allstar-lag og klubben ble kåret til årets arrangør. Mot slutten av sesongen ble Miners' kaptein Juan Ferrales skadet i kneet og uaktuell for sluttspillet. Kroatiske Marin Mornar hadde også skadeopphold og Miners ble svekket sportslig i vårterminen. I sluttspillet røk laget ut i semifinalen, da de tapte 3-1 i kamper mot Frøya.
Kongsberg Miners GU17
U 17-laget til Kongsberg Miners har også utmerket seg i turneringer, med gull i Scania Cup 2017 som største prestasjon. Scania Cup regnes som uoffisielt nordisk mesterskap for aldersbestemte klubblag. Daværende kongsbergspiller Mikal Gjerde ble også kåret til turnerningens beste spiller. Laget har også gjort det greit i en europeisk ungdomsliga i Baltikum i 2016, med flere seire mot utenlandske lag.
Kongsberg Miners GU19
U 19-laget til Miners vant Scania Cup 2019 og ble med det det første norske laget som har vunnet Scania Cup to ganger. Tobias Rotegård ble kåret til turneringens beste spiller, Valen Tejada finalens beste spiller og Mikal Gjerde fikk en plass på turneringens allstar-lag sammen med Rotegård. Miners vant 63-47 mot danske Hørsholm i finalen.
Spillerstall
''Sist oppdatert: 1. desember 2022.''
Sølvberget
«Sølvberget» var supporterklubben til Kongsberg Penguins og ble lagt ned sammen med laget. Sølvberget gjenoppstod i 2018 og var supportergruppen til Kongsberg Miners fram til den igjen ble lagt ned i 2020. Gruppen ble driftet primært gjennom Facebook, men ble besluttet nedlagt i oktober 2020 pga. manglende oppslutning.
Janneke Schopman
Janneke Schopman (født 26. april 1977 i Haarlem) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i landhockey etter å ha slått Kina i finalen med 2-0.
Halvor Andreas Bentsen
Han var sønn av losoldermann Arnold Bentsen og Engel Elisabeth Holm. Han tok juristeksamen i 1848, og var etter det sakfører i Kragerø. Han var medlem av bystyret i Kragerø fra 1860 til 1879, og var også ordfører i flere år. Han ble postmester i Porsgrunn i 1885.
Janneke Schopman
Nederland tok dermed sin andre gullmedalje i landhockey under et OL noensinne (det andre i Sommer-OL 2000), og sin sjette landhockeymedalje gjennom tidene.
Halvor Andreas Bentsen
Bentsen var valgt som representant fra Kragerø til Stortinget i periodene 1865–1867, 1868–1870 og 1871–1873, og som represesentant fra Bratsberg amt i 1880–1882 og 1883–1885. Han frasa seg gjenvalg i 1885. I hans siste periode var han president i Odelstinget. Fra 1883 representerte han Venstre på stortinget.
Under riksretten i 1884, den såkalte statsrådssaken, var han en av tre aktorer.
Fra 1885 var han redaktør for avisen Varden i Skien, og under hans ledelse ble den en venstreavis.
Eefke Mulder
Eefke Mulder (født 13. oktober 1977 i Nijmegen) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i landhockey etter å ha slått Kina i finalen med 2-0.
Nederland tok dermed sin andre gullmedalje i landhockey i et OL noensinne (det andre i Sommer-OL 2000), og sin sjette landhockeymedalje gjennom tidene.
VM i padling 1999
VM i padling 1999 (verdensmesterskapet i padling) ble arrangert i Milano i Italia i 1999.
Oddvar Røed
Oddvar Røed (født 16. mai 1919 i Modum, død 1. mai 1945 ved Karasjok) var en norsk motstandsmann, aktiv i sabotasjeorganisasjonen Osvald-gruppen under ledelse av Asbjørn Sunde.
Røed var snekker og tømmermann, med teknisk aftenskole og fortsettelsesskole.
Under krigen var han engasjert i motstandskampen i Norge, og gikk i det illegale arbeidet under dekknavnet «Monsen». Han deltok i Osvald-gruppen til den ble avviklet høsten 1944 og medlemmene sendt til Sverige.
Røed gikk over grensen 28. august, og ble avhørt i flyktningleiren Kjesäter 2. september. Han søkte seg til den norske politistyrken, og ble i januar 1945 sendt til Kirkenes. Røed omkom i en større mineulykke ved Karasjok 1. mai samme året, og er blant dem som blir minnet på bautaen som ble reist på stedet etter krigen.
Røed er gravlagt i Modum.
The Flowers of War
The Flowers of War (forenklet kinesisk: 金陵十三钗; tradisjonell kinesisk: 金陵十三釵; pinyin: Jīnlíng shísān chāi) er en kinesisk historisk drama-krigsfilm fra 2011, regissert av Zhang Yimou. Hovedrollen spilles av Christian Bale; andre sentrale roller spilles av Ni Ni, Zhang Xinyi, Tong Dawei, Atsuro Watabe, Shigeo Kobayashi og Cao Kefan. Filmen utspiller seg i Nanjing i Kina i desember 1937 under Nanjingmassakren. Manus bygger på forfatterinnen Geling Yans novelle 13 Flowers of Nanjing.
Filmens hovedspråk er mandarin på forskjellige dialekter, for det meste nanjingdialekt, men det er også mye engelsk og tildels tale på japansk, og gregoriansk katolsk korsang på latin med kinesisk aksent.
Handlingsreferat
I 1937 blir Kina invandert av Japan, og den Andre kinesisk-japanske krig bryter løs. Den japanske hæren tar over den kinesiske hovedstaden, Nanking, og gjennomfører Nanjingmassakren. Japanerne flykter desperat til et kloster drevet av en romersk-katolsk katedral. John Miller får i oppgave å begrave ypperstepresten. Han finner George, en foreldreløs gutt som ble oppdratt av den døde presten. Snart kommer en gruppe flamboyante prostituerte til området, og søker tilflukt ved å gjemme seg i kjelleren. Miller utgir seg for å være prest, og forsøker å holde alle trygge samtidig som han planlegger å reparere klostrets lastebil for å unnslippe fra området.
Japanske styrker angriper katedralen, men de blir drept av en kinesisk major som senere dør. En japansk oberst Hasegawa beskytter klosteret ved å plassere vakter utenfor porten deres. Flere dager senere gir han Miller en offisiell invitasjon for at de japanske skolepikene kan synge ved en seiersfeiring for det japanske militæret. I frykt for sikkerheten til barna, avviser Miller dette. Hasegawa sier at dette var en ordre, og at jentene skal hentes dagen etter. Før de går, teller de japanske soldatene alle jentene og inkluderer feilaktig en av de prostituerte (som har kommet opp av kjelleren) til sammen 13 kvinner.
Når jentenes de facto-leder, Shu Juan, overbeviser dem om at det er bedre å begå selvmord ved å hoppe fra katedral-tårnet, og lederen for de prostituerte, overbeviser dem om å beskytte jentene ved å ta plassen deres foran de japanske soldatene. Ettersom det bare er 12 prostituerte, melder også George, den døde prestens adoptiv-sønn, seg frivillig. Miller er imot deres beslutning, men går med på å hjelpe til. Han bruker sminke og klipper håret deres slik at de ser ut som yngre jenter. De prostituerte lager også kniver, og gjemmer knivene under kappene deres. Samtidig planlegger Miller hvordan han kan få skolejentene ut av Nanking uten at militæret oppdager det.
Søren Bulls vei (Oslo)
Søren Bulls vei (1–35, 2–4) er en vei på Furuset i bydel Alna i Oslo. Den går fra en rundkjøring i Karihaugveien inn mot Furuset senter og T-banestasjon.
Veien fikk navn i 1979 etter Søren Anton Wilhelm Severin Bull, som eide Øvre Furuset gård.
I nummer 1 er Bait-un-Nasr moské, Nordens største moské. I nummer 4 er Furuset Forum. Nordre Gran gård (gnr./bnr. 110/1) lå ved Søren Bulls vei. Den var kannikgods og er omtalt på 1500-tallet, men ble revet i 1973 i forbindelse med utbygging av E6.
Håvard Tjora
Håvard Tjora (født 25. mai 1977 i Oslo og oppvokst i Gjøvik) er en norsk sakprosaforfatter og lærer. Tjora ble kjent etter dokumentarserien Blanke ark, sendt på TVNorge høsten 2009.
I TV-serien fulgte Tjora åtte ungdommer fra niendeklasse som ikke fant sin plass i skolesystemet, og lå etter i forventet skoleutvikling i forhold til læreplaner. Han bidro med tilpasset opplæring og tett oppfølging av elevene. Tjora var på den tiden lærer ved Tåsen skole i Oslo. Den første episoden hadde 456 000 seere, noe som anses som svært godt. I 2011 kom TVNorge med en oppfølger til Blanke ark, denne gangen omhandlet serien elever som hadde sluttet i videregående skole, og som skulle tilbake til skolen, eller ut i arbeid.
Etter TV-opptredenen har Tjora gitt ut seks bøker. Den første boken skrev han i 2009 sammen med Kjell Skogen og Mette Bunting. Den bygget mye på erfaringene fra TV-serien og fikk tittelen ''Blanke ark. Råd og tips for foreldre med barn i skolen Praktisk leksehjelp, læringsstrategier og elevers rettigheter''. Året etter gav han ut boken Mattemagi på Kagge Forlag. Det er Norges mest solgte sakprosabok for barn noensinne. I 2012 mottok Tjora Mensa Norges pris for dokumentarserien Blanke Ark. I 2014 mottok han Jonasprisen fra Universitetet i Oslo, blant annet for å ha "medvirket til et romsligere og mer tolerant samfunn, hvor menneskelig variasjon og personlige særtrekk vurderes som en berikelse og ikke som et problem."
IMP-16
IMP-16 er en 16-biters mikroprosessor som ble produsert av National Semiconductor. IMP-16 ble lansert i 1973 og var den første 16-biter mikroprosessor som ble produsert. Den bestod av fem integrerte kretser som var produsert ved hjelp av PMOS-transistorer: Fire identiske RALU-brikker (prosessorregistere og aritmetisk logisk enhet) som sørget for en databuss, og en CROM (kontroll og ROM) som sørget for en kontrollsekvens og lagring av mikrokode.
Håvard Tjora
I 2019 begynte han å jobbe med matematikkspillet Numetry, hvor han har ansvar for å utvikle det pedagogiske rammeverket.
Cephennodes
Cephennodes er en slekt av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.
Gad (bibelsk person)
Gad (hebraisk:, «[God] Lykke») var i henhold til den hebraiske Bibelen (det gamle testamente) den første sønnen til patriarken Jakob med Silpa, og den syvende av Jakobs tolv sønner. Gad ble grunnlegger av den israelittiske stammen Gads stamme. En del bibelforskere mener at det er en opphavsmyte hvor Naftali er en eponymisk metafor som ga en etiologi for denne stammen i henhold til de andre i det israelittiske forbundet.
Cephennodes
Utseende
Knøttsmå til små biller (gjerne ca. 1,5 mm), som oftest forholdsvis slanke og blanke, nakne eller med oppstående hår. Denne gruppen kjennes vanligvis lett fra andre perlebiller på at pronotum er forholdsvis stort og bredt, vanligvis tydelig bredere enn dekkvingene. Hodet er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. Dekkvingene dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. Beina er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete.
Gad (bibelsk person)
Etymologi
Teksten i Tora argumenterer at navnet til Gad betyr «lykke/skjebne» på hebraisk, avledet fra et rotord som betyr «kutte/dele» i betydningen å dele ut; klassisk rabbinsk litteratur argumenterer at navnet var en profetisk referanse til manna (føden som ifølge Mosebøkene ble gitt fra Gud til jødene i ørkenen på mirakuløst vis). En del bibelforskere mistenker at det egentlig viser til en guddom som opprinnelig ble dyrket av stammen, den fellessemittiske skjebneguden Gad. Den semittiske guden ble i henhold til Jesajaboken fortsatt dyrket av bestemte hebreere på 500-tallet f.Kr.
Cephennodes
Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.
Gad (bibelsk person)
Bibelske referanser
Den bibelske fortellingen i Første Mosebok viser at Silpa, terne og slavinne, ble en faktisk hustru av Jakob, men det er ingenting som tyder på at hennes sosiale status endret seg. Hun var og ble Leas slavinne og hennes barn tilhørte ikke henne selv, men hennes herskerinne. En del bibelforskere har tatt det som indikasjon på at bibelforfatterne ikke oppfattet Gads stamme som ikke av fullstendig israelittisk opprinnelse. Bibelforskerne betrakter således Gad som et senere tillegg til det israelittiske forbundet, noe som indikeres ved Mesjastelen som tilsynelatende skiller mellom israelittene og Gads stamme. Gad er i henhold til denne teorien antatt opprinnelig å ha vært en nomadisk stamme nordpå som ved et tidspunkt bosatte seg i Kanaan lik andre stammer gjorde i omtrentlig samme tidsrom.
Cephennodes
Fossile arter
På grunn av sin beskjedne kroppsstørrelse blir disse billene lett bevart i rav. Det er derfor kjent relativt mange fossile arter i denne gruppen, og gruppens evolusjonære historie er bedre dokumentert enn de fleste andre biller.
Gad (bibelsk person)
Bibelske referanser
Jasherboken hevder at Gad giftet seg med en Uzith som skal ha vært datteren til Amuram, en etterkommer av Nakor.
Christmas Island (album)
Christmas Island er et julealbum med Paal Flaata. Albumet ble utgitt i november 2006.
Al-Faw
Faw (arabisk: الفاو, al-Fāw; alternative skrivemåter Fao eller Fau) er en by i Irak med 105.080 innbyggere (1. januar 2005) på al-Faw-halvøya. Den er øst for Umm Qasr mellom Kuwait og Iran ved Den persiske gulf. Byen ligger rett ved vannveien Shatt al-Arab, som danner grensen mot Iran.
Al-Faw-halvøya er Iraks eneste tilgang til havet, og derfor av stor betydning. Mange militære operasjoner har hatt som mål å sikre seg denne delen av indre kyst av Persiabukta. Som havneby er Al-Faw ikke av særlig betydning; da er Umm Qasr viktigere fordi den har landets enbeste dypvannskaier.
Football League 3. divisjon nord 1923–1924
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Uruguays riksvåpen
Uruguays riksvåpen (spansk: Escudo de armas de Uruguay) fikk sin nåværende form i 1908, men det har sin opprinnelse 19. mars 1829.
World So-Kyokushin
World So-Kyokushin er en internasjonal karateorganisasjon som ble etablert i Japan i 2012. Organisasjonen ledes for tiden av hanshi Daigo Oishi (9. dan). Den organiserer utøvere av karateformen kyokushinkai (også kalt kyokushin), som er en karatestilart som ble grunnlagt av sosai Masutatsu Oyama i 1957.
Isaac Makwala
Isaac Makwala (født 29. september 1986) er en botswansk friidrettsutøver, som konkurrerer i sprintløp. Han representerte Botswana under Sommer-OL 2012, der han ble utslått i de innledende rundene på 400 meter.
Han vant bronse for Botswana på 4 × 400 meter under Sommer-OL 2020 i Tokyo.
National Semiconductor PACE
IPC-16A/520 PACE, forkortelse for Processing And Control Element, er en tidligere 16-biter mikroprosessor som ble produsert av National Semiconductor. Mikroprosessoren ble lansert i 1975 og var den første kommersielle enkelt-brikke 16-biter mikroprosessor. PACE var etterfølgeren til IMP-16, og instruksjonssettet var basert på denne. Mikroprosessoren hadde fire generelle akkumulatorer.
PACE ble etterfulgt av INS8900, som hadde samme arkitektur, men som var produsert med NMOS-transistorer.
Daundre Barnaby
Daundre Barnaby (født 12. september 1990 i Saint Ann's Bay, død 27. mars 2015 på Saint Kitts) var en canadisk friidrettsutøver, som konkurrerer i sprintløp. Han representerte Canada under Sommer-OL 2012, der han ble utslått i de innledende rundene på 400 meter.
Yitong
Yitong for mandsjuene (kinesisk: 伊通满族自治县; pinyin: Yītōng mǎnzú Zìzhìxiàn) er et autonomt fylke i byprefekturet Siping i provinsen Jilin i Folkerepublikken Kina.
Befolkningen var på 473,842 innbyggere i 1999.
Autonome enheter
Storkommuner:
Kommuner:
Sem Sælands vei (Oslo)
Sem Sælands vei (1-13, 2-26) er en vei på Blindern i bydel Nordre Aker i Oslo. Den går mellom Halvor Blinderens plass og Apalveien, inne på universitetsområdet på Blindern.
Flere av universitetsbygningene på Blindern har adresse knyttet til denne veien. Det gjelder Geologibygningen (nr. 1), ZEB-bygningen (nr. 2), Farmasibygningen (nr. 3), Helga Engs hus (nr. 7), Svein Rosselands hus (Astrofysikkbygningen) (nr. 13), Fysikkbygningen (nr. 24) og Kjemibygningen (nr. 26).
Charles B. Darrow
Charles Brace Darrow (født 10. august 1889, død 28. august 1967) var en amerikaner som var best kjent for å ha funnet opp brettspillet Monopol. Elizabeth Magie var imidlertid den opprinnelige oppfinneren av spillet; Darrows versjon var en versjon av originalen. Han ble den første spilldesigneren som tjente nok til å kalle seg millionær.
Økonomisk kriminalitet
Økonomisk kriminalitet er kriminelle handlinger gjort i næringsvirksomhet. Begrepet blir særlig brukt om økonomiske lovbrudd mot det offentlige, som skatteunndragelse, mellom næringsdrivende, bedrageri, og mot forbrukere.
Norge fikk i 1989 en egen politienhet for å bekjempe økonomisk kriminalitet.
Episernus
Episernus er en slekt av små, vedborende borebiller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander. De er kjent under navn som «dødningeur», «mit» og «tremark».
«Veggesmeder» er et gammelt navn på biller av familien tyvbiller og borebiller. Navnet har de fått fordi billene, som lever inne i ganger i treverket, kommuniserer ved å dunke hodet og forbrystet mot veggene i gangene. Dette gir en hørbar tikking og man kan faktisk høre at billene holder på med noe inne i veggen. Tikkingen tyder på alvorlige billeangrep og dette bør undersøkes straks.
Utseende
Små til middelsstore, avlange, brunlige borebiller. Antennene er tynne, de tre ytterste leddene sterkt forlengede. Hodet har utstående fasettøyne.
Utbredelse
Slekten er utbredt i Europa og Nord-Amerika. Episernus angulicollis er funnet spredt over mye av Norge
Node.js
Node.js er et åpent kryssplattform runtime-system for server- og nettverksapplikasjoner. Node.js eksekverer JavaScript-kode ved hjelp av Google V8-motoren, slik at JavaScript-programmer kan kjøre på servere.
En stor del av Node.js' basismoduler er skrevet i JavaScript, mens andre Node.js-moduler er skrevet i C og C++. Programmet utvikles av Node.js Foundation, et samarbeidsprosjekt ved Linux Foundation.
Bruksområder og Node.js-arkitekturen
Node.js' hovedbruksområde er utvikling av server-programvare som er I/O-intensiv, der hastighet og skalerbarhet er viktige ikke-funksjonelle krav. Node.js løser dette gjennom en asynkron modell, der hele programmet kjører i én enkelt tråd. Når en I/O-operasjon tar lang tid (for eksempel fordi den skal oppdatere en database) venter ikke Node.js på at operasjonen skal fullføre, men går bare videre til å eksekvere neste kodelinje. Når I/O-operasjonen returnerer utløser den en callback-funksjon som så kan prosessere resultatet.
Node.js er en JavaScript-platform – en måte å kjøre JavaScript-programmer på. Node.js-rammeverket er imidlertid relativt «tynt» i seg selv, og det å skrive for eksempel en HTTP-server fra bunnen av i Node.js kan være unødvendig komplekst og tidkrevende. For ikke-trivielle applikasjoner bruker man derfor vanligvis ett eller flere andre JavaScript-rammeverk på topp av Node.js; for HTTP-servere brukes for eksempel vanligvis Express.js. For komplette web-applikasjoner bruker man gjerne MEAN-stacken: MongoDB, Express.js, AngularJS og Node.js. Felles for alle disse er at de er basert på JavaScript, noe som fører med seg at programvareutviklere kun trenger å forholde seg til ett programmeringsspråk når de utvikler en applikasjon, uansett hvilken komponent de jobber på.
Fatima Moreira de Melo
Fatima Moreira de Melo (født 4. juli 1978 i Rotterdam) er en nederlandsk profesjonell landhockeyspiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i landhockey etter å ha slått Kina i finalen med 2-0.
Node.js
Støttede operativsystemer og datamaskinarkitekturer
Pr. versjon 10.15.0 LTS (januar 2019) publiserer Node.js Foundation pakker for OS X, Microsoft Windows og Linux. For sistnevnte finnes Node.js både for x86-arkitekturen, ARM, PowerPC og Linux on System z. Det finnes også en versjon for SunOs, og offisielle Docker-images for Node.js. Tredjeparts-pakkebehandlere tilbyr også Node.js for andre operativsystemer, for eksempel FreeBSD og NetBSD.
Versjoner
Programmet ble lansert 27. mai 2007, og pr. januar 2019 er siste versjon 11.6.0.
Fatima Moreira de Melo
Nederland tok dermed sin andre gullmedalje i landhockey under et OL noensinne (det andre i Sommer-OL 2000), og sin sjette landhockeymedalje gjennom tidene.
Node.js
Versjoner
Med versjon 4.0.0 i september 2015 gjorde Node.js et større hopp i versjoneringen, fra 0.12. Grunnen var sammenslåingen med io.js, en Node.js-fork med utspring i et miljø som var misfornøyde med de daværende Node.js-forvalterne i selskapet Joyent. Da de to gruppene kom til enighet og slo sammen io.js og Node.js i 2015 bestemte de seg for å fortsette med io.js' versjoneringsregime, og den neste Node.js-utgaven fikk derfor betegnelsen 4.0.0.
Gad (guddom)
Gad var navnet på en fellessemittisk guddom for lykke og skjebne. Han er dokumentert i oldtidens nedtegnelser i Aram og (nordlige) Arabia. Gad er også nevnt i Jesajaboken i den hebraiske Bibelen (det gamle testamente). En del bibeloversettelser kaller ham ganske enkelt (guden av) Skjebne, og som ble dyrket av et antall hebreere under det babylonske fangenskap. Gad skilte seg åpenbart fra den rene skjebneguden Meni (også nevnt i samme kapittel av Jesajaboken). Rotverbet i Gad betyr å «kutte» eller «dele», og fra dette kommer oppfatningen av at skjebnen ble tildelt, tilmålt og porsjonert ut, tilsvarende som i den beslektede guddommen Meni.
Fatima Moreira de Melo
Etter hockeykarrieren begynte hun med poker og ble siden tatt opp i Team PokerStars som profesjonell spiller.
Gad (guddom)
Det er mulig at Gad, en av de tolv sønnene til patriarken Jakob egentlig var oppkalt av guddommen Gad selv om den bibelske teksten i Første Mosebok oppgir en annen årsak, indikerer utsagnet fra Lea at navnet kan assosieres til guddommen, generelt eller i særdeleshet:
Node.js
Pakkebehandlerne npm og Yarn
Facebook lanserte i 2016 Yarn, som er en alternativ pakkebehandler til npm. Yarn er kompatibel med alle npm-pakker, men har enkelte endringer i arbeidsflyten for hvordan den installerer og holder rede på hvilke pakker som er installert.
Gad (guddom)
Hvor utstrakt guddommen Gads kult var i kanaanittisk tid kan bli sluttet fra navnet Baalgad, en oldtidsby ved foten av Hermonfjellet, og Migdal-gad i området til Judas stamme. Sammenlign også med navnene Gaddi og Gaddiel i stammene til Manasse og Sebulon. På samme tid kan det ikke bli antatt at Gad alltid ble sett på som en uavhengig guddom. Navnet var uten tvil opprinnelig et fellesnavn i betydningen av makten som ble tildelt. Således er det antatt enhver av de større gudene som kunne tenkes favorisere enkelte mennesker, må bli antatt å være i stand til å tilby lykke og god skjebne, og ble dyrket under denne tittelen. Det er mulig at planeten Jupiter kan ha blitt oppfattet som Gad, og æret. Blant arabere ble Jupiter kalt for «Større Lykke» mens planeten Venus ble titulert «Mindre Lykke».
Tiedong
Tiedong kan være:
Tiexi (Siping)
Tiexi (kinesisk: 铁西区; pinyin: Tiěxī Qū) er et bydistrikt i byprefekturet Siping i provinsen Jilin i Folkerepublikken Kina.
Arealet var på 169 km² og teller 268.411 innbyggere (2005).
2 Fast 2 Furious
2 Fast 2 Furious er den første oppfølgeren til filmen The Fast and the Furious. Den handler hovedsakelig om hva Brian O'Conner (Paul Walker) gjør etter at han ble avskjediget som politibetjent i Los Angeles.
Historie
Brian O'Conner lever et liv som «streetracer» etter han fikk sparken som politibetjent. Han bor nå i en husbåt og lever av pengene han tjener på streetracing. Men så en kveld, få sekunder etter å ha kommet i mål på et løp, kommer politiet. Alle førerne stikker av, inkludert Brian, men de blir tatt kort tid etter. Politiet vil ha ham til å gjøre en jobb «undercover» sammen med en annen politiagent. O'Conner nekter å gjøre noen jobb uten at han får velge sin partner, og han velger dermed hans barndomsvenn fra Barstow, Roman Pearce (Tyrese Gibson). Vi følger det spennende oppdraget mot dopkongen og bilforhandleren Carter Verone (Cole Hauser) gjennom Miami.
EM på skøyter 1926, menn
EM på skøyter 1926, herrer ble avholdt på Stade de Mont Blanc i Chamonix, Frankrike den 23. til 24. januar 1926. Tittelforsvarer var østerrikeren Otto Polacsek, som i 1925 vant EM i Eisstadion Badrutts Park i St. Moritz, Sveits. Julius Skutnabb, Finland ble europamester ved å vinne 3 distanser.
Gjeldende verdensrekorder var 43,4 på 500 meter (Oscar Mathisen), 1 500 meter på 2.17,4 (Oscar Mathisen), på 5 000 meter på 8.26,5 (Harald Strøm) og 10 000 meter 17.22,6 (Oscar Mathisen).
Tidspoengene som vises i tabellen nedenfor ble ikke benyttet i rangeringen (utregningen ble først oppfunnet i 1928).
Paraneseuthia
Paraneseuthia er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.
Utseende
Små (1-1,2 millimeter), rødlige, blanke, fint hårete biller. Antennene er litt over halve kroppslengden, de blir gradvis tykkere mot spissen, men har ingen markert kølle. Hodet er forholdsvis bredt med nokså små fasettøyne. Pronotum er omtrent så langt som bredt, klokkeformet sett ovenfra, med markerte, rettvinklede bakhjørner og to par groper ved bakkanten. Dekkvingene er ovale, som vanlig hos denne familien. Det bakerste bakkroppsleddet stikker vanligvis ut bak dekkvingene.
Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.
Utbredelse
Artene er utbredt i Øst-Asia og Oseania (Japan, Indonesia, Ny-Guinea, Australia, Fiji), men er også kjent fra Libanon.
VM i aking 1955
VM i aking 1955 (verdensmesterskapet i aking) fant sted i Oslo i Norge i 1955.
Aero California
Aero California (til tider forkortet AeroCal) var et lavpris flyselskap med hovedkontor på La Paz, Baja California Sur, Mexico. Selskapet opererte et nettverk av innenlandsruter med sin hovedbase på Manuel Márquez de León internasjonale lufthavn.
Historie
Flyselskapet ble grunnlagt i La Paz, Mexico i 1960 med en flåte av Cessna og Beechcraft fly, først kjent som Servicios Aéreos. Tidlig på 1980-tallet hadde etterspørselen etter charterflygning vokst nok til at en større Douglas DC-3 kom inn flåten. I juni 1982 startet selskapet opp med ruteflygning, de første rutene var mellom La Paz, Tijuana og Hermosillo med flytypen Convair 340. I 1989 startet Aero-California ruteflyging internasjonalt med Los Angeles som det første reisemålet. I 1995 hadde flyflåten blitt oppgradert til bare å omfatte jetfly av diverse Douglas DC-9-maskiner.
Den 3. april 2006 ble alle flygningene til Aero-California satt på bakken av det meksikanske luftfartstilsynet, etter at Sekretariatet for kommunikasjon og transport mente at flyselskapets sikkerhetsstandarder ikke var tilfredsstillende. De fikk 90 dager til å løse problemene og var i stand til å gjenoppta flygningene 11. august 2006. Den 23. juli 2008 (en tid da rutenettverket besto av 17 innenlandske destinasjoner),  ble flyselskapet igjen suspendert. Denne gang på grunn av påstått gjeld til Mexican Air Taffic Control, (SENEAM). Dette førte til streik av medarbeidere 5. august, som teknisk sett fortsetter i dag. Aero-Californias lisens er fortsatt gyldig den dag i dag.
Flåte
Aero-California hadde følgende fly i løpet av sin eksistens: Flyselskapet hadde alle sine DC-9-fly da det stanset driften.
Old Angel Midnight
Old Angel Midnight er et musikkalbum med Paal Flaata. Albumet ble utgitt den 31. mars 2008.
Ungarn under VM i svømmesport 2015
Ungarn deltok under VM i svømmesport 2015 i Kazan i Russland fra 24. juli til 9. august 2015.
Sialinsyre
Sialinsyre er et generisk navn for N- eller O-substituterte derivater av neuraminsyre, et monosakkarid med ni karbonatomer
Anhedobia
Anhedobia er en slekt av middelsstore, vedborende biller.
Sialinsyre
Beskrivelse
Uttrykket sialinsyre (fra det greske ord for saliva,  - síalon), ble først tatt i bruk av den svenske biokjemiker Gunnar Blix i 1952. Sialinsyre anvendes også som navn på N-acetylneuramin.
Anhedobia
Utseende
Små, avlangr, rødbrunlige borebiller, kroppen delvis kledt med lyse skjell. Kroppen virker ujevn og knudrete, pronotum er høyt hvelvet, hettelignende. Antennene er trådformede.
Sialinsyre
Beskrivelse
Substituerte neuraminsyrer (mannose med en aminogruppe og pyruvat påfestet) som finnes i mennesker som komponenter i glykoprotein i sekret i respirasjonsveiene, i fordøyelseskanalen og i kjønnsorganene.
Anhedobia
Levevis
De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.
Utbredelse
Slekten er kjent fra Kina og Japan.
Brčko-distriktet
Brčko-distriktet (bosnisk og kroatisk: Brčko distrikt, serbisk: Брчко дистрикт) er en føderal enhet nord i Bosnia-Hercegovina på grensen med Kroatia. Den er uavhengig av de to entitetene i landet, Føderasjonen Bosnia-Hercegovina og Republika Srpska, som distriktet deler i to. Distriktet består av byen Brčko med omland. Arealet er 208 km2. Brčko-distriktet har 83,516 innbyggere (2013).
Status
Brčko-distriktet ble etablert som følge av Dayton-avtalen, som gjorde slutt på krigen i Bosnia-Hercegovina. Avtalen delte landet etter etniske grenser, men partene ble ikke enige om hvilken del Brčko skulle tilhøre. Partene godtok imidlertid å akseptere utfallet av en voldgiftskommisjon og Brčko med omland ble etablert som en egen enhet under internasjonal administrasjon i påvente av utfallet. Formelt tilhørte distriktet begge entitetene. I 2007 bestemte voldgiftskommisjonen at Brčko-distriktet skal være en multietnisk og selvstyrt enhet, direkte underlagt Bosnia-Hercegovina. Det internasjonale overoppsynet med distriktet gjennom viserepresentanten i Den høye representant for Bosnia-Hercegovina endte i 2012.
Distriktet styres av en folkevalgt forsamling på 31 medlemmer.
28. serierunde i Tippeligaen 2016
28. serierunde i Tippeligaen 2016 starter søndag 23. oktober klokken 18:00
Brčko-distriktet
Befolkning
Før krigen i Bosnia-Hercegovina hadde Brčko-distriktet en befolkning på 87,627. Bosnjakene utgjorde 44 %, mens 25,5 % var kroater, 20,7 % serbere og 9,8 tilhørte andre folkegrupper. Foreløpige tall fra folketellingen i 2013 viste at Brčko-distriktet hadde 83,516 innbyggere.
28. serierunde i Tippeligaen 2016
Kampfakta
'''Søndag 23. oktober 2016'''
<div id="Haugesund v Bodø/Glimt ">
<div id="Stabæk v Sarpsborg 08">
<div id="Lillestrøm v Start ">
<div id="Tromsø v Vålerenga ">
<div id="Sogndal v Strømsgodset ">
Meliske relieffer
Meliske relieffer er særegen form for relieffer i terrakotta, tynne fliser i leire, som ble framskapt på den greske øya Milos i antikken, fra tiden rundt 470 f.Kr. og fram til 416 f.Kr. De fleste av dem er funnet på selve Milos.
Rundt 110 eksemplarer er kjent, hvorav de fleste er funnet på Milos, og har således navn etter øya. Andre steder er det funnet varianter, blant annet på Sicilia og Anatolia. Relieffenes stil og kvalitet er meget varierende. Deres motiv var mangfoldige. Det er scener fra hverdagslivet og fra gresk mytologi hvor de olympiske gudene spilte en mindre rolle. Bellerofon, Persevs, og Medusa er godt dokumentert.
I 416 f.Kr. ble Milos angrepet og herjet av Athen i Peloponneskrigen, og befolkningen solgt til slaveri, noe som antagelig også var slutten på den stedegne kunstframstillingen.
Billedgalleri
Alle gjenstander er funnet på Milos, unntatt hvor anmerket
François Buloz
François Buloz (født 20. september 1803 i Vulbens i Frankrike, død 12. januar 1877 i Paris) var en fransk publisist.
Buloz var fra 1831 redaktør for tidsskriftet Revue des deux Mondes, hvis egentlige (men ikke formelle) grunnlegger han var. Buloz' sønn Charles Buloz (1843-1905) etterfulgte faren og var tidskriftets leder 1877-1893.
Blant de tidlige regelmessige bidragsyterne som etablerte tidsskriftets renommé som en stemme innen liberal elite-haute culture var Albert de Broglie, François Guizot, Jacques Nicolas Augustin Thierry, Ludovic Vitet, Paul-François Dubois, litteraturkritikerne Charles Augustin Sainte-Beuve og Gustave Plache, og Jean-Jacques Ampère.
Fredrikstad Ballklubb
Fredrikstad Ballklubb (stiftet 12. september 2001) er en håndballklubb for kvinner fra Fredrikstad. Klubben består av et A-lag som spiller Eliteserien i håndball for kvinner, et B-lag som spilte 2012/13-sesongen i 5. divisjon, samt et J18- og et nyoppstartet J16-lag, som hadde målsetting om å få kvalifisere seg til henholdsvis Sparserien og Bringserien. Klubbens lag spiller sine hjemmekamper i Kongstenhallen.
Historikk
Klubben ble stiftet 12. september 2001 som en sammenslåing av seniorlagene til Torp Idrætsforening og Lisleby Håndball.
Klubbens A-lag spilte 2000/01-sesongen i 1. divisjon under navnet Torp/Lisleby, men tok navnet Fredrikstad Ballklubb foran 2001/02-sesongen.
Klubben rykket opp til Gildeserien foran 2003/04-sesongen, men rykket rett ned igjen etter sesongen.
Klubben spilte 2013/14- og 2014/15-sesongene i Eliteserien i håndball for kvinner, i 1. divisjon i 2015/16 og 2016/17 og igjen i eliteserien sesongen 2017/18.
Føydalt tjenestearbeid
Føydalt tjenestearbeid (tysk: Frondienst, engelsk: Socage) er en betegnelse på bønders tjenestearbeid for føydalherrene under føydalsamfunnet. En bonde eide f.eks. landet i bytte med en klart definert, fastsatt betaling som føydalherren skulle motta ved spesifiserte tidsintervaller. Bonden hadde i sin tur visse føydale forpliktelser til bonden og kronen. I teorien kunne dette innebære å forsyne føydalherren med varer, men oftest var det en betaling med penger, dvs. husleie.
Politikkåret 1918
Fødsler
og 1969–1970 ||align=center|63 ||align=center|1982 ||
Tara Maclay
Tara Maclay er en oppdiktet rollefigur i TV-serien Buffy, vampyrenes skrekk (Buffy the Vampire Slayer) (1997–2003). Hun ble utviklet av Joss Whedon og spilt av Amber Benson fra fjerde sesong (episoden «Hush») til rollefigurens død i sjette sesong («Seeing Red»).
Politikkåret 1918
Fødsler
president 1994–1999 ||align=center|95 ||align=center|2013 ||
Tara Maclay
Tara er en sjenert ung kvinne med magiske evner som blir forelsket i en av hovedkarakterene, Willow Rosenberg. Sammen hjelper de Buffy Summers, som har fått overmenneskelige evner for å nedkjempe onde krefter i den oppdiktede småbyen Sunnydale.
Politikkåret 1918
Fødsler
fenrik i Kompani Linge under andre verdenskrig ||align=center|26 ||align=center|1944 ||
Tara Maclay
Willow var en populær rollefigur da Tara ble introdusert, og forholdet deres møtte i begynnelsen en viss motstand fra fansen. Tara utvikler seg fra å være en reservert, usikker jente til å bli den moralske kjernen og en viktig støttespiller i Buffys Scooby-gjeng. Forholdet hennes med Willow er udelt positivt, og de var det første lesbiske paret i en amerikansk fjernsynsserie.
Politikkåret 1918
Fødsler
generalsekretær i FN ||align=center|88 ||align=center|2007 ||
Tara Maclay
Tara og Willow har en alvorlig krangel i sjette sesong på grunn av Willows misbruk av magi, men finner tilbake til hverandre. Kjærlighetsforholdene i Buffy-serien varer sjelden lenge, og Tara blir drept i en tragisk skyteepisode. Både manusskrivere, produsenter og skuespilleren Amber Benson nektet for at dette hadde noe med homofobi å gjøre.
Football League 3. divisjon nord 1924–1925
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Liste over nasjonalparker i Albania
Liste over nasjonalparker i Albania omfatter de 14 nasjonalparkene i Albania og den maritime nasjonalparken Karaburun-Sazan.
Stein Helge Glad Nordahl
Stein Helge Glad Nordahl (født 1959) er en norsk lege, privatpraktiserende spesialist i otorhinolaryngologi og hode- hals- kirurgi. Han arbeider ved privathospitalet Fana medisinske senter og Haukeland universitetssykehus.
Han er i avtalepraksis med tidligere Hordaland Fylkeskommune, nå HelseVest og har vært det siden tidlig på 90-tallet. Han er ansvarlig for øre nese hals kirurgisk seksjonen ved Privathospitalet, Fana Medisinske Senter på Paradis. Han har også fra 1999 vært medisinsk direktør ved senteret. Han har kirurgisk erfaring fra universitetssykehus, sentralsykehus og privatklinikker.
Han har også jobbet ved to forskjellige generell kirurgiske avdelinger i Norge. Han har mange år operert rundt 1000 pasienter i året både på Haukeland universitetssykehus og som overlege og ved Fana Medisinske Senter som avtalespesialist. Hans spesialområder innen kirurgi er endoskopisk bihulekirurgi, nesekirurgi, laseroperasjoner av mandler og snorkeoperasjoner. Han er også spesialist innen behandling og utredning av svimmelhet.
Nordahl har publisert en rekke nasjonale og internasjonale artikler. Han har holder jevnlig foredrag nasjonalt og internasjonalt og underviser leger som er under spesialisering. I 2003 disputerte han med medisinske doktor grad under temaet Endringer i balanse ved økt- og redusert- omgivelsestrykk ved Universitetet i Bergen. Han har hatt nær tilknytning til de baromedisinske og flymedisinske miljøer i Norge i en årrekke. Nordahl har også vunnet flere nasjonale medisinske stipender og han har veiledet  flerekandidater til doktorgrad ved Universitetet i Bergen. Fra 2014 har han vært professor ved Universitetet i Bergen.
Wait By the Fire – Songs of Chip Taylor
Wait By the Fire – Songs of Chip Taylor er et musikkalbum med Paal Flaata. Albumet ble utgitt den 16. november 2012. Alle sangene på albumet er laget av den amerikanske musikeren Chip Taylor.
Albumet ble nominert til Spellemannprisen 2012 i klassen country.
VM i aking 1957
VM i aking 1957 (verdensmesterskapet i aking) fant sted i Davos i Sveits i 1957.
Paralepidocephalus yui
Paralepidocephalus yui er en smerlingart. Den er bare kjent fra et lite område i Yunnan-provinsen i Kina.
Kottelat (2012) regner P. yui som den eneste gyldige arten i sin slekt. En annen art, Paralepidocephalus guishanensis Li, 2004, betraktes som tvilsom (species inquirenda).
Elisabeth Gifstad Michelsen
Elisabeth Gifstad Michelsen (født 26. august 1970 i Rana) er en norsk offiser i Hæren. Hun var sjef Heimevernet fra 2019 til 2023.
Karriere
Michelsen startet sin militære karriere ved befalsskolen for Hærens våpentekniske korps i 1992 og har tjenestegjort både i Afghanistan og Irak.
Mellom 2012 og 2015 jobbet hun som bataljonssjef i Stridstrenbataljonen før hun fortsatte som sjef for logistikk ved Forsvarets operative hovedkvarter i Bodø. I 2018 til 2019 studerte hun ved US Army War College i USA. I februar 2019 ble hun utnevnt til brigader og stabssjef i Heimevernsstaben fra august av. I november 2019 ble hun utnevnt til sjef Heimevernet etter å ha fungert i stillingen siden august.
11. april 2023 begynte hun i en nyopprettet stilling som leder for avdeling for profesjonskultur og samfunnsansvar.
Efthymios Kalaras
Efthymios Kalaras (født 15. juni 1976 ) er en gresk handikappet friidrettsutøver som hovedsakelig har konkurrert i diskos klasse F54.
Efthymios deltok to ganger under da paralympiske leker. Den første gangen under Paralympiske sommerleker 2004 fikk han en sølvmedalje, mens han under Paralympiske sommerleker 2008 kom på femteplass.
Dong Bac
Dong Bac (vietnamesisk: Đông Bắc, «Nordøst») er en av Vietnams regioner som ligger øst for Den røde elv. Regionen har elleve provinser og ligger nordøst for hovedstaden Hanoi, nær grensen til Kina. Regionen har om lag ti millioner innbyggere.
Her ligger også byen Cam Pha.
Tiedong (Siping)
Tiedong (kinesisk: 铁东区; pinyin: Tiědōng Qū) er et bydistrikt i byprefekturet Siping i provinsen Jilin i Folkerepublikken Kina.
Det har et areal på 572 km² og teller ca. 312 000 innbyggere (2005).
Tinn
Tinn kan vise til:
Collider.com
Collider.com er et filmnettsted og en YouTube-kanal med underholdningsnyheter, analyser og kommentarer som ble lansert av Steve Weintraub i juli 2005. I 2012 ble Weintraub nominert til en Press Award av International Cinematographers Guild for arbeidet hans med Collider.com. I januar 2015 ble nettstedet kjøpt av magasinet Complex. Per oktober 2016 hadde Colliders YouTube-kanal 300 000 abonnenter og over 220 500 000 visninger totalt. Utvidelser av kanalen inkluderer Movie Talk, Nightmares, Heroes, Movie Trivia Schmoedown, Collider News, TV Talk og Jedi Council. Vertene inkluderer Jon Schnepp, John Campea, Kristian Harloff, Jeremy Jahns, Alica Malone, Ashley Mova, Sinead De Vries, Natasha Martinez, Mark Reilly, Mark Ellis, Wendy Lee, Perri Nemiroff, Clarke Wolfe, Josh Macuga og Dennis Tzeng.
De ansatte har også forgrenet seg og produsert innhold for andre tjenester, som for eksempel Awesometacular with Jeremy Jahns for go90.
Movie Talk
Ulike medlemmer av panelet deler sine syn på et gitt emne, inkludert filmanmeldelser og bransjenyheter. Movie Talk inkluderer også kjendisintervjuer. Hver episode varer vanligvis i én time. Mandagens episode dekker helgens billettinntekter på kino og spekulasjoner om fremtidige rangeringer. I innslaget «Buy or Sell», som kommer rundt halvveis i hver episode, diskuterer panelet hvorvidt de ser visse emner eller kunngjøringer som gunstige. Hver episode dekker åtte ulike emner og programmet ender vanligvis med spørsmål fra publikum gjennom Twitter. Mailbag er et eget innslag, hvor panelet diskuterer fanpost, spørsmål og synspunkt fra seerne.
Collider News
Collider News er vanligvis korte videoer på ett til to minutter som melder om siste nytt. Disse korte videoene handler om endringer i selskapers ledelse, kontroverser med kjendiser eller problemer under innspillingen av filmer. På slutten av videoen ber verten om seernes mening om nyheten og oppfordrer dem til å legge igjen kommentarer til videre diskusjon av panelet på neste episode av Movie Talk.
Collider Crash Course
Collider Crash Course dekker forskjellige emner og er utformet for å opplyse seerne. Videoene varierer i lengde og en vekslende gruppe ansatte er verter.
Collider Unboxed
Collider Unboxed viser de ansattes besettelse med leketøyssamleobjekter og den nye åpningen av et leketøy til kontorene.
Karin Hox
Karin Hox (født 10. juli 1935 i Oslo) er en norsk skuespiller. Hun debuterte i 1951 på Det Nye Teater i Let's Make an Opera av Benjamin Britten. Hox var i en årrekke ansatt ved Den Nationale Scene, der hennes første rolle var en meget populær Pippi Langstrømpe.